stanford-oval/wikipedia huggingface dataset:
ปฏิจจสมุปบาท
ลำดับแห่งปฏิจจสมุปบาทฝ่ายดับทุกข์

ความทุกข์ จะดับไปได้เพราะ ชาติ (การเกิดอัตตา "ตัวตน" คิดว่าตนเป็นอะไรอยู่) ดับ
ชาติ จะดับไปได้เพราะ ภพ (การมีภาระหน้าที่และภาวะทางใจ) ดับ
ภพ จะดับไปได้เพราะ อุปาทาน (ความยึดติดในสิ่งต่าง ๆ) ดับ
อุปาทาน จะดับไปได้เพราะ ตัณหา (ความอยาก) ดับ
ตัณหา จะดับไปได้เพราะ เวทนา (ความรู้สึกทุกข์หรือสุขหรือเฉย ๆ) ดับ
เวทนา จะดับไปได้เพราะ ผัสสะ (การสัมผัส) ดับ
ผัสสะ จะดับไปได้เพราะ สฬายตนะ (อายตนะใน 6 + นอก 6) ดับ
สฬายตนะ จะดับไปได้เพราะ นามรูป (รูปขันธ์) ดับ
นามรูป จะดับไปได้เพราะ วิญญาณ (วิญญาณขันธ์) ดับ
วิญญาณ จะดับไปได้เพราะ สังขาร (อารมณ์ปรุงแต่งวิญญาณ-เจตสิก) ดับ
สังขาร จะดับไปได้เพราะ อวิชชา (ความไม่รู้อย่างแจ่มแจ้ง) ดับ
สมุทยวาร-นิโรธวาร

การแสดงหลักปฏิจจสมุปบาท เป็นการแสดงให้เห็น ความเกิดขึ้นแห่งธรรมต่าง ๆ โดยอาศัยปัจจัยสืบทอดกันไปอย่างนี้ เป็น สมุทยวาร คือฝ่ายสมุทัย ใช้เป็นคำอธิบาย อริยสัจข้อที่สอง (สมุทัยสัจจ์) คือ แสดงให้เห็นความเกิดขึ้นแห่งทุกข์ ปฏิจสมุปบาทที่แสดงแบบนี้เรียกว่า อนุโลมปฏิจจสมุปบาท
(ดังแสดงสองตัวอย่างที่ผ่านไป เป็น อนุโลมเทศนา และ ปฏิโลมเทศนา ของอนุโลมปฏิจจสมุปบาท ตามลำดับ)
การแสดงตรงกันข้ามกับข้างต้นนี้ เรียกว่า นิโรธวาร คือฝ่ายนิโรธ ใช้เป็นคำอธิบาย อริยสัจข้อที่สาม (นิโรธสัจจ์) เรียกว่า ปฏิโลมปฏิจจสมุปบาท แสดงให้เห็นความดับไปแห่งทุกข์ ด้วยอาศัยความดับไปแห่งปัจจัยทั้งหลาย สืบทอดกันไป เช่น
เพราะอวิชชาสำรอกดับไปไม่เหลือสังขารจึงดับ เพราะสังขารดับวิญญาณจึงดับ ฯลฯ เพราะชาติ ดับชรามรณะ (จึงดับ) ความโศก ความคร่ำครวญ ทุกข์ โทมนัส ความคับแค้นใจ ก็ดับ
ดังนี้เรียกว่า อนุโลมเทศนา ของ ปฏิโลมปฏิจจสมุปบาท
ส่วนปฏิโลมเทศนา ของ ปฏิโลมปฏิจจสมุปบาท ก็พึงแสดงย้อนว่า ชรามรณะเป็นต้น ดับเพราะชาติดับ ชาติดับเพราะภพดับ ฯลฯ สังขารดับเพราะอวิชชาดับ
แหล่งข้อมูลอื่น

ปฏิจสมุปบาท
หลี่ มู่

หลี่ มู่ (จีน: 李牧,?-229 ปีก่อนคริสตกาล) ขุนพลของ รัฐจ้าว ใน ยุครณรัฐ ของ ประวัติศาสตร์จีน เขาถูกบันทึกชื่อโดยนักประวัติศาสตร์ว่าเป็นหนึ่งในสี่ขุนพลที่ยิ่งใหญ่ที่สุดของยุครณรัฐ, ร่วมกับ ไป๋ ฉี่ หวัง เจี่ยน และ เหลียนป๋อ
บรรณานุกรม

"Yanmenguan Great Wall", Travel China Guide, Xi'an.
Di Cosmo, 'Ancient China and its Enemies', 2308.
พรรคสังคมนิยมแห่งประเทศไทย

| พรรคสังคมนิยมแห่งประเทศไทย  |
| --- | --- |

หัวหน้า: สมคิด ศรีสังคม
เลขาธิการ: ชำนิ ศักดิเศรษฐ์
ก่อตั้ง: พ.ศ. 2517
ถูกยุบ: 6 ตุลาคม พ.ศ. 2519 (2 ปี)
อุดมการณ์: สังคมนิยม
สี: สีแดง
สภาผู้แทนราษฎร: 12 / 269
การเมืองไทย    รายชื่อพรรคการเมือง การเลือกตั้ง
พรรคสังคมนิยมแห่งประเทศไทย (อังกฤษ: Socialist Party of Thailand อักษรย่อ: SPT) พรรคการเมืองในอดีตซึ่งก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2517
ประวัติ

พรรคสังคมนิยมแห่งประเทศไทย จดทะเบียนก่อตั้งพรรคตามพระราชบัญญัติพรรคการเมืองพุทธศักราช 2517 โดยได้ยื่นจดทะเบียนต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อปี 2517 มีพันเอก สมคิด ศรีสังคม เป็นหัวหน้าพรรค ไขแสง สุกใส เป็นรองหัวหน้าพรรค และนาย บุญสนอง บุณโยทยาน เป็นเลขาธิการพรรคแต่หลังการเลือกตั้งเมื่อวันที่ 26 มกราคม 2518 นายบุญสนองผู้เป็นเลขาธิการพรรคกลับถูกลอบยิงเสียชีวิต
การเลือกตั้ง > 2518

ในการเลือกตั้งเป็นการทั่วไปเมื่อวันที่ 26 มกราคม 2518 พรรคสังคมนิยมแห่งประเทศไทยได้ส่งผู้สมัครลงรับเลือกตั้งทั้งหมด 82 คนได้ที่นั่งในสภาทั้งสิ้น 15 ที่นั่ง ก่อนที่จะมี ส.ส. ย้ายไปสังกัดพรรคสยามใหม่ หลังการเลือกตั้ง 3 คน คงเหลือ 12 คน ในเวลาต่อมา
การเลือกตั้ง > 2519

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 พรรคสังคมนิยมแห่งประเทศไทย ได้รับเลือกตั้ง 2 ที่นั่ง
การเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ผลการเลือกตั้ง | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
พรรคสังคมนิยมแห่งประเทศไทย
| 2518 | 15 / 269 |  |  |  15 ที่นั่ง | ฝ่ายค้าน | พันเอก สมคิด ศรีสังคม |
| 2519 | 2 / 279 |  |  |  13 ที่นั่ง | ฝ่ายค้าน | พันเอก สมคิด ศรีสังคม |
การยุบพรรค

เมื่อปี พ.ศ. 2519 คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว ส่งผลให้พรรคการเมืองที่ถูกยุบไปก่อนหน้านั้นกลับมามีสถานะเช่นเดิม แต่พรรคสังคมนิยมแห่งประเทศไทย ก็มิได้ดำเนินการต่อ และพันเอก สมคิด ศรีสังคม อดีตหัวหน้าพรรคได้จดทะเบียนพรรคการเมืองขึ้นใหม่ ในชื่อ พรรคสังคมประชาธิปไตย
เร็วกว่านรก

| เร็วกว่านรก |
| --- | --- |
Theatrical poster
กำกับ: Jan de Bont
เขียนบท: Graham Yost Joss Whedon (uncredited)
อำนวยการสร้าง: Mark Gordon Ian Bryce
นักแสดงนำ: Keanu Reeves Dennis Hopper Sandra Bullock Joe Morton Jeff Daniels Alan Ruck Glenn Plummer
กำกับภาพ: Andrzej Bartkowiak
ตัดต่อ: John Wright
ดนตรีประกอบ: Mark Mancina
ผู้จัดจำหน่าย: 20th Century Fox
วันฉาย: 10 มิถุนายน 1994
ความยาว: 116 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $28,000,000
ทำเงิน: $350,448,145
ต่อจากนี้: Speed 2: Cruise Control
ข้อมูลจาก All Movie Guide
ข้อมูลจาก IMDb
เร็วกว่านรก (อังกฤษ: Speed) เป็นภาพยนตร์อเมริกันในปี ค.ศ. 1994 แนวแอ็กชัน ระทึกขวัญ กำกับโดยแจน เดอ บอนต์ มีเนื้อเรื่องเกิดขึ้นที่ลอสแอนเจลิส โดยมีเจ้าหน้าที่ตำรวจแอลเอที่ชื่อ แจ็ก เทรเวน ได้มุ่งทำคดีกับฮาเวิร์ด เพย์น ผู้ก่อการร้ายวางระเบิด หลังจากที่เพย์นหนีจากเทรเวนมาได้เขาได้ตั้งระเบิดไว้ที่รถบัส ที่เทรเวนต้องรักษาระดับความเร็วของรถที่ 50 ไมล์ต่อชั่วโมง  (80 กม./ชั่วโมง) ไม่เช่นนั้นระเบิดจะทำงาน ภาพยนตร์นำแสดงโดยเคียนู รีฟส์, เดนนิส ฮอปเปอร์ และซานดรา บูลล็อก ภาพยนตร์ได้รับรางวัลออสการ์ครั้งที่ 67 ในปี 1995 ในสาขาเสียงยอดเยี่ยมและเสียงพิเศษยอดเยี่ยม
วีไลฟ์

| --- | --- |
ประเภท: สตรีมวิดีโอ
ภาษาที่ใช้ได้: เกาหลี, อังกฤษ, ไทย, สเปน, เวียดนาม, โปรตุเกส, อินโดนีเซีย, จีน (Simplified), จีน (Traditional), ญี่ปุ่น
เจ้าของ: เนเวอร์ คอร์ปอเรชั่น 
ยูอาร์แอล: vlive.tv
เชิงพาณิชย์: ใช่
ลงทะเบียน: ไม่จำเป็น
เปิดตัว: สิงหาคม 2015; 9 ปีที่แล้ว (2015-08)
วีไลฟ์ (อังกฤษ: V Live) หรือ VLIVE บางครั้งเรียกว่า V App เป็นบริการสตรีมวิดีโอสดของประเทศเกาหลีใต้ ที่ช่วยให้คนมีชื่อเสียงในประเทศสามารถออกอากาศวิดีโอสด เช่น แชทสดกับแฟน ๆ ทำการแสดง ออกอากาศรายการเรียลลิตี้ และการประกาศรางวัลบนอินเตอร์เนต การสตรีมมีให้บริการทางออนไลน์หรือบนอุปกรณ์เคลื่อนที่ ทั้งแอนดรอยด์และไอโอเอส และยังมีบริการสตรีมผ่านเว็บบราวเซอร์ บนระบบปฏิบัติการวินโดวส์ แอนดรอยด์ และลินุกซ์ รวมถึงแอพบนอุปกรณ์ไอโอเอสและแอนดรอยด์ บริษัทนี้เป็นเจ้าของโดยเนเวอร์ คอร์ปอเรชั่น และเปิดตัวเมื่อปลายเดือนสิงหาคม พ.ศ. 2558 และโอนมาที่วีเวิร์สคอมพานี เมื่อวันที่ 2 มีนาคม พ.ศ. 2565
ประวัติ

ในปี พ.ศ. 2550 เนเวอร์ คอร์ปอเรชั่นได้เปิดตัวช่องทางแพลตฟอร์มวิดีโอ แต่ความพร้อมใช้งานถูกจำกัดอย่างสูงและไม่สามารถให้บริการได้ในหลายประเทศ
บริการและคุณสมบัติ

วีไลฟ์มีมากกว่า 1,450 ช่องที่เกี่ยวข้องกับดาราเคป็อปรวมถึง บีทีเอส, บิ๊กแบง, แบล็กพิงก์, วินเนอร์, ไอคอน, เอ็กโซ, เรดเวลเวต, ก็อตเซเวน, เกิร์ลเฟรนด์, ทีเอ็กซ์ที, เอทีซ, ทรีเชอร์, มอนสตาเอ็กซ์, บีทูบี, อัสโตร, เอพิง, ทีอารา, เอ็นซีที, ไทวื, สเตรย์คิดส์, อิตซ๊, ไอซ์วัน, อินไฟไนต์, มามามู, ร็อกเกตพันช์, โกลเดนชายด์, เอนไฮเพน, วันอัส, วิกตัน และ เซเวนทีน รวมถึงนักแสดงหลายคนเช่น อี จง-ซ็อก, อี ดง-อุก และพัค โบ-ย็อง วีไลฟ์อาจออกอากาศรายการที่มีตั้งแต่การแชทสดกับแฟนๆ การแสดง รายการเรียลลิตี้ และการแสดงรางวัล
วีไลฟ์ทำให้แฟน ๆ โต้ตอบกับเว็บไซต์ได้ง่าย ผู้ใช้จะได้รับการแจ้งเตือนเมื่อช่องที่พวกเขาติดตามเริ่มสตรีมแบบสดหรืออัปโหลดเนื้อหาใหม่ ผู้ใช้ยังสามารถแสดงความคิดเห็นหรือส่งหัวใจในวิดีโอซึ่งไอดอลสามารถดูได้แบบเรียลไทม์ เอฟเฟกต์พิเศษจะเกิดขึ้นบนหน้าจอเมื่อหัวใจรวมกันมากจำนวนหนึ่ง (เช่น ขอแสดงความยินดีที่การเข้าถึง 100 ล้านครั้ง) ทุกการโต้ตอบมีส่วนทำให้เกิด "เคมีบีต" ของผู้ใช้ เคมี-บีทจะติดตามการปฏิสัมพันธ์ของผู้ใช้กับคนดัง ผู้ใช้สามารถเพิ่มจังหวะเคมีได้ด้วยการมีส่วนร่วมกับช่องเป็นประจำ โดยเปิดการแจ้งเตือนแบบพุชและแชร์วิดีโอ การมีเคมี-บีทสูงจะเพิ่มโอกาสที่ผู้ใช้จะชนะกิจกรรมที่จัดโดยไอดอล
โลกมหัศจรรย์ของแฮร์รี่ พอตเตอร์ (ยูนิเวอร์แซลออร์แลนโดรีสอร์ต)

"โลกมหัศจรรย์ของแฮร์รี่ พอตเตอร์" (อังกฤษ: The Wizarding World of Harry Potter) เป็นชื่อเรียกอย่างเป็นทางการของ สวนสนุกแฮร์รี่ พอตเตอร์ (อังกฤษ: Harry Potter Theme Park) เป็นสวนสนุกแห่งหนึ่งที่ตั้งอยู่ในไอส์แลนด์ส ออฟ แอดเวนเจอร์ (Islands of Adventure) ในยูนิเวอร์แซล ออร์แลนโด รีสอร์ต เมืองออร์แลนโด รัฐฟลอริดา สหรัฐอเมริกา เป็นความร่วมมือระหว่างค่าย วอร์เนอร์บราเธอร์ส กับยูนิเวอร์แซล และได้รับความยินยอมเป็นลายลักษณ์อักษรจาก เจ. เค. โรว์ลิ่ง ผู้เขียนนวนิยายชุด แฮร์รี่ พอตเตอร์ โดยภายในสวนสนุกประกอบด้วย ฮอกวอตส์ หมู่บ้านฮอกส์มี้ด กระท่อมแฮกริด และรถไฟเหาะมังกร มีกำหนดเปิดในวันที่ 18 มิถุนายน พ.ศ. 2553
สวนสนุกแฮร์รี่ พอตเตอร์ ตั้งอยู่บนเนื้อที่ 20 เอเคอร์ (81,000 ตารางเมตร) ประกอบด้วยเครื่องเล่น 3 ตัว กับร้านค้าและร้านอาหารที่สมมุติเป็นหมู่บ้านฮอกส์มี้ด โดยนักท่องเที่ยวที่คาดหวังอยู่ระหว่างอายุ 7-67 ปี และคาดว่าจะได้รายได้ราว 235-265 ดอลลาร์สหรัฐ
ประวัติ

วันที่ 31 พฤษภาคม พ.ศ. 2550 ยูนิเวอร์แซลสตูดิโอได้ทำสัญญาซื้อลิขสิทธิ์กับวอร์เนอร์บราเธอร์ส และ เจ. เค. โรว์ลิ่ง ในการสร้างสวนสนุก แฮร์รี่ พอตเตอร์ขึ้นบนพื้นที่ของยูนิเวอร์แซล ออร์แลนโด รีสอร์ต  โดยทางสวนสนุกเริ่มเคลียร์พื้นที่ในปลายปี พ.ศ. 2550 และเริ่มก่อสร้างเมื่อต้นปี พ.ศ. 2551
วันที่ 15 กันยายน พ.ศ. 2552 ทางสวนสนุกกำหนดวันกำหนดเปิดสวนสนุกแฮร์รี่ พอตเตอร์จะมีขึ้นในฤดูใบไม้ผลิ พ.ศ. 2553 ล่วงมาถึงวันที่ 25 มีนาคม ปีต่อมา ทางสวนสนุกได้ประกาศเป็นที่แน่นอน ว่ามีกำหนดเปิดสวนสนุกในวันที่ 18 มิถุนายน รายละเอียดของสวนสนุกปรากฏอยู่ในดีวีดีและบลู-เรย์ของแฮร์รี่ พอตเตอร์กับเจ้าชายเลือดผสม
การก่อสร้างสวนสนุกแฮร์รี่ พอตเตอร์ ทางสวนสนุกได้เชิญทีมงานผู้สร้างภาพยนตร์มาช่วยในการออกแบบและควบคุมการก่อสร้าง ภายใต้การควบคุมของสจ๊วต เครก หัวหน้าฝ่ายออกแบบงานศิลป์ และยังได้เจนี เทมิเม หัวหน้าฝ่ายเครื่องแต่งกาย กับอะแมนดา ไนต์ หัวหน้าฝ่ายเมกอัป เป็นผู้ช่วยออกแบบเครื่องแต่งกาย แต่งหน้า ทำผม ให้กับพนักงานและผู้คนที่อยู่ในรูปภาพ โดยมี เจ. เค. โรว์ลิ่งเป็นที่ปรึกษาเพื่อให้แน่ใจว่างานประพันธ์ของเธอถูกถ่ายทอดออกมาเป็นอย่างดี อาทิ การเข้าร่วมประชุมกับหน่วยงานของสวนสนุก และการทดลองชิมบัตเตอร์เบียร์
ในงานเปิดตัวของสวนสนุก บอนนี่ ไรท์ (จินนี่ วีสลีย์) ทอม เฟลตัน (เดรโก มัลฟอย) กับฝาแฝดเจมส์และโอลิเวอร์ เฟลส์ป (เฟร็ดกับจอร์จ วีสลีย์) ได้ตอบรับคำเชิญและจะมาร่วมงานครั้งนี้ด้วย และมีแนวโน้มว่า เจ. เค. โรว์ลิ่ง ก็อาจจะมาด้วยเช่นกัน
งานเปิดตัวสวนสนุก

เมื่อค่ำคืนของวันที่ 16 มิถุนายน ตามเวลาท้องถิ่นของรัฐฟลอริดา สวนสนุกมีการเปิดตัวสวนสนุกแฮร์รี่ พอตเตอร์อย่างเป็นทางการ แม้ก่อนหน้านั้นสวนสนุกจะเปิดให้นักท่องเที่ยวเข้าชมแล้วก็ตาม โดยมีนักแสดงจากภาพยนตร์ ได้แก่ แดเนียล แรดคลิฟฟ์ (แฮร์รี่ พอตเตอร์), บอนนี่ ไรท์, เจมส์และโอลิเวอร์ เฟลส์ป, ไมเคิล แกมบอน (ศาสตราจารย์ดัมเบิลดอร์), รูเพิร์ท กรินท์ (รอน วีสลีย์) แมทธิว ลิวอิส (เนวิลล์ ลองบัตท่อม) วอร์วิก เดวิส (ศาสตราจารย์ฟลิตวิก) และทอม เฟลตัน รวมถึง เจ.เค. โรว์ลิ่ง และผู้ประพันธ์เพลงให้กับภาพยนตร์ 3 ภาคแรกอย่าง จอห์น วิลเลียมส์ มาร่วมงานครั้งนี้ด้วย
พิธีเปิดเริ่มขึ้นด้วยการร้องประสานเสียงของ "นักเรียนฮอกวอตส์" โดยมีวอร์วิก เดวิส ผู้แสดงเป็นวาทยากรในภาพยนตร์มาเป็นวาทยากรในครั้งนี้ด้วย โดยร้องเพลง "Hogwarts' March" จากแฮร์รี่ พอตเตอร์กับถ้วยอัคนี ตามด้วยเพลง "Something Wicked This Way Comes" จาก แฮร์รี่ พอตเตอร์กับนักโทษอัซคาบัน หลังจากนั้นเป็นคราวของ จอห์น วิลเลียมส์ ขึ้นเวทีเพื่อควบคุมการแสดงเพลง "Harry's Wondrous World" จาก แฮร์รี่ พอตเตอร์กับศิลาอาถรรพ์  และเพลงอื่นๆ ตลอดงาน
หลังจากนั้น นักแสดง ผู้บริหารสวนสนุก และแขกทุกคนได้เปิดสวนสนุกด้วยการโบกไม้กายสิทธิ์และร่ายคาถา "ลูมอส" เสียงดัง เพื่อเปิดตัวปราสาทฮอกวอตส์ด้วยแสง สี เสียง หมอก และดอกไม้ไฟหลายลูก รวมทั้งฉายภาพต่างๆ จากภาพยนตร์ลงบนหน้าผา อันเป็นการสิ้นสุดพิธีเปิดสวนสนุกแฮร์รี่ พอตเตอร์
ส่วนวันที่ 18 มิถุนายน ตามกำหนดการเป็นวันเปิดสวนสนุกแก่สาธารณชนอย่างแท้จริง งานนี้จัดขึ้น ณ ซุ้มทางเข้าหมู่บ้านฮอกส์มี้ด มีดาราภาพยนตร์ที่มาเมื่อวันที่ 16 ก่อนมาร่วมงานทุกคน เพื่อมาดึงผ้าสีขาวที่มีโลโก้ของสวนสนุกและยูนิเวอร์แซลฯ เจมส์และโอลิเวอร์ เฟลส์ป ได้จุดดอกไม้ไฟของฟิลิบัสเตอร์ขนาดใหญ่หลังการเปิดม่าน ในโอกาสนี้ เด็กๆ ผู้โชคดีได้เข้าชมสวนสนุกร่วมกับนักแสดง
เครื่องเล่น > แฮร์รี่ พอตเตอร์ กับการผจญภัยต้องห้าม

แฮร์รี่ พอตเตอร์ กับการผจญภัยต้องห้าม (Harry Potter and the Forbidden Journey) เป็นชื่อกิจกรรมที่นักท่องเที่ยวจะได้ผจญภัยไปกับแฮร์รี่ พอตเตอร์ โดยจัดในปราสาทฮอกวอตส์ที่จำลองขึ้นมาจากปราสาทในภาพยนตร์ โดยลดความซับซ้อนลง แต่ภายในไม่ได้มีห้องอยู่ภายในห้องจำลองทั้งหมดถูกสร้างอยู่ใต้หน้าผา โดยภายนอกเป็นเพียงปราสาทที่จำลองขึ้นเท่านั้น ซึ่งประกอบไปด้วยหอคอยและอาคารหลักๆ ดังนี้
หอคอยใหญ่ คือหอคอยที่สูงที่สุดของปราสาทจำลองนี้
อาคารห้องโถงใหญ่ ภายในเป็นห้องโถงใหญ่ แต่ตึกจำลองนี้ไม่มีทางเชื่อมต่อกับหอคอยใหญ่
ลานกว้างหน้าปราสาท เป็นลานที่มีทางเดินล้อมรอบ อยู่หน้าอาคารห้องโถงใหญ่
หอคอยห้องทำงานอาจารย์ใหญ่ คือหอคอยเล็กๆ ที่ยื่นออกมาจากหอคอยใหญ่
หอคอยรอง เป็นหอคอยขนาดกลางที่มีปล่องไฟ อยู่ถัดจากหอคอยใหญ่
สะพานหิน คือสะพานแบบโรมันเชื่อมสองฟากของปราสาท อยู่ลึกลงไปในช่องแคบไม่อาจมองเห็นได้ชัด
ปีกตะวันออก คืออาคารทางขวาที่มีหอคอยสี่หอคอยขนาบข้าง
หอดูดาว เป็นหอคอยสูงทางฝั่งขวาของปราสาท เดิมจะให้เป็นหอคอยอ้วนๆ ซึ่งปรากฏอยู่ในหนังภาค 1-5 แต่ภายหลังก็เปลี่ยนเป็นหอดูดาวตามฮอกวอตส์ที่เปลี่ยนไปในแฮร์รี่ พอตเตอร์กับเจ้าชายเลือดผสม
เรือนกระจก อยู่ลึกไปในปราสาท เป็นจุดเข้าคิวสำหรับนักท่องเที่ยว
ห้องเก็บวัตถุที่เป็นอันตรายของอาร์กัส ฟิลช์ เป็นร้านขายของที่ระลึกจากภาพยนตร์ อาทิ ชุดนักเรียนฮอกวอตส์ ผ้าพันคอ เสื้อคลุมควิดดิช เครื่องเขียน ชุดหมากรุก หน้ากากผู้เสพความตาย และเสื้อผ้าที่มีตราสัญลักษณ์ของแฮร์รี่ พอตเตอร์ ตั้งอยู่ตรงทางออกปราสาท
เริ่มแรก นักท่องเที่ยวจะเข้าปราสาททางประตูหน้าที่สร้างลึกเข้าไปในหินผา และก้าวเข้าสู่คุกใต้ดินเป็นแห่งแรก ผู้เข้าชมจะพบกับกระจกเงาแห่งแอริเซด กับนาฬิกาทรายบอกคะแนน จากนั้นก็จะได้เข้าชมห้องต่างๆ ในปราสาท ได้แก่ ห้องทำงานอาจารย์ใหญ่ ห้องเรียนวิชาป้องกันตัวจากศาสตร์มืด และหอกริฟฟินดอร์ หลังจากการต้อนรับอันอบอุ่นจากศาสตราจารย์ดัมเบิลดอร์แล้ว นักท่องเที่ยวจะพบกับแฮร์รี่ รอน และเฮอร์ไมโอนี่ มาท้าให้ไปพบกันที่ห้องต้องประสงค์ ก่อนจะไปต่อ นักท่องเที่ยวจะได้คำเตือนเรื่องความปลอดภัยจากหมวกคัดสรร
เมื่อเข้าสู่ห้องต้องประสงค์ นักท่องเที่ยวจะพบกับรถไฟเหาะควบคุมโดยแขนหุ่นยนต์ (ชื่อ "ยกพื้นวิเศษ") ที่จะพาทุกคนบินออกไปนอกปราสาท ประจันหน้ากับต้นวิลโลว์จอมหวด ฝูงผู้คุมวิญญาณ และนักกีฬาควิดดิชในสนาม นักท่องเที่ยวต้องรัดเข็มขัดนิรภัย เมื่อจบการบินแล้ว ทุกคนจะเข้าสู่ร้านขายของที่ระลึกเมื่อเลือกซื้อของกลับบ้าน และออกทางประตูหน้าอีกแห่งหนึ่ง
นอกจากนี้ ด้านหน้าของปราสาทจะมีพนักงานหญิงสวมชุดนักเรียนโบซ์บาตงออกมาร่ายรำ และพนักงานชายสวมชุดนักเรียนเดิร์มสแตรงก์ออกมาแสดงความสามารถอีกด้วย โดยการออดิชันมีขึ้นในวันที่ 26 เมษายน ที่ผ่านมา
เครื่องเล่น > เที่ยวบินฮิปโปกริฟฟ์

เป็นรถไฟเหาะความเร็วต่ำสำหรับครอบครัวที่ดัดแปลงมาจากเครื่องเล่นเดิมชื่อ "Flying Unicorn" โดยจะมีแฮกริดคอยให้คำแนะนำในการนั่งรถไฟที่ถูกต้อง ทางเข้าเป็นช่องว่างระหว่างวงกลมหินดังที่ปรากฏในหนังภาค 3-4 เมื่อเข้าไปจะพบกระท่อมและหุ่นยนต์ฮิปโปกริฟฟ์ขนาดเท่าจริง โดยผู้เล่นจะต้องโค้งให้กับฮิปโปกริฟฟ์ก่อน เพื่อสร้างความไว้วางใจ หลังจากนั้นจึงจะสามารถนั่งรถไฟได้
ในส่วนของตัวรถไฟเหาะ จะเป็นรถไฟพ่วงที่สานจากฟาง ประดับด้วยใบไม้และขนนก แล่นบนรางรถไฟสีดำ เบื้องล่างเป็นกระท่อมแฮกริดขนาด 2 ห้องที่สร้างจากหิน และสวนฟักทองยักษ์กับหุ่นไล่กาที่มีหัวเป็นฟักทอง
เครื่องเล่น > การท้าทายจากมังกร

การท้าทายจากมังกร (Dragon Challenge) เป็นรถไฟเหาะความเร็วสูงสำหรับผู้ที่ต้องการความท้าทาย โดยเอาเครื่องเล่นที่ชื่อ "Dueling Dragons" มาเปลี่ยนโฉมใหม่ เป็นเครื่องเล่นที่ได้แรงบันดาลใจมาจากภารกิจที่หนึ่งในถ้วยอัคนี ตั้งอยู่ทางด้านขวาของสวนสนุก ผู้ที่ต้องการเล่นเครื่องเล่นนี้จะต้องเข้าทางหมู่บ้านฮอกส์มี้ด ถัดจากสถานีรถไฟ
ทางเข้าเครื่องเล่นนี้ เป็นป้อมขนาดใหญ่ที่มีธงหลากสีปักตามด้านข้าง เมื่อเข้าไปจะพบกับชานชาลารถไฟ รถไฟเหาะที่ใช้เป็นรถไฟเหาะแบบโรลเลอร์โคสเตอร์ โดยมี "มังกร" 2 ตัวให้ผู้เล่นเลือก ระหว่างพันธุ์จีนลูกไฟ กับพันธุ์ฮังการีหางหนาม เมื่อเคลื่อนที่รถไฟเหาะทั้ง 2 ตัวจะแล่นเป็นรูปควงสว่านและหมุนรอบกันและกัน จีนลูกไฟเป็นรถไฟเหาะสีแดง ขึ้นชานชาลาซ้าย ส่วนฮังการีหางหนามเป็นรถไฟเหาะสีฟ้า ขึ้นชานชาลาขวา ระหว่างที่รถไฟแล่นไป จะมี 3 จุดที่รถไฟทั้งสองเข้าใกล้กันมาก คือ
ส่วนแอร์ไทม์ที่ 1 ของจีนลูกไฟจะแล่นข้ามจุดไร้แรงโน้มถ่วง (zero-g roll) ของฮังการีหางหนาม
ห่วงแนวดิ่งของรถไฟทั้งสองตัวจะเข้าใกล้กันมากจนผู้เล่นเกือบจะจับมือกันได้ ก่อนที่จะยกตัวขึ้นไป
รางควงสว่านที่ 1 ของจีนลูกไฟกับรางควงสว่านของฮังการีหางหนามจะหมุนรอบซึ่งกันและกัน
เนื่องจากเครื่องเล่นนี้มีเสียงดังมาก ทางสวนสนุกเกรงว่าจะไปรบกวนการเรียนการสอนของโรงเรียนมัธยมปลายที่อยู่ใกล้เคียง บนรางรถไฟจึงมีการเติมทรายเพื่อลดปริมาณเสียง และจะก่อสร้างกำแพงขนาดใหญ่เพื่อกั้นเสียงอีกด้วย
หมู่บ้านฮอกส์มี้ด

เป็นหมู่อาคารขนาดใหญ่ที่จำลองมาจากหมู่บ้านฮอกส์มี้ดในภาพยนตร์ ประกอบด้วยร้านค้า ร้านอาหาร และสถานีรถไฟจำลอง หลังคาของอาคารมีหิมะปกคลุมตลอดปี ในส่วนนี้จะมีทางเดินหินอยู่ตรงกลาง สองด้านข้างเป็นร้านรวงต่างๆ ในฮอกส์มี้ด ทางเข้าเป็นซุ้มหินโค้ง เมื่อเข้าสู่ฮอกส์มี้ดนักท่องเที่ยวจะพบกับสถานที่ตามลำดับ ดังนี้
ทางเข้า เป็นซุ้มหินโค้งขนาดมหึมา แขวนป้ายฉลุภาพหมู่บ้านและหมูป่า มีข้อความข้างใต้ว่า "Please respect the spell limits"
สถานีรถไฟฮอกส์มี้ด เป็นสถานีจำลองที่สร้างเพียงส่วนหนึ่ง ตั้งหัวรถจักรสีแดงของฮอกวอตส์เอกซ์เพรสที่พ่นไอน้ำได้ มีกองกระเป๋าเดินทางถัดออกมา และมีอาคารชานชาลาอยู่ด้านหลัง สถานีฮอกส์มี้ดตั้งอยู่ทางขวาถัดจากซุ้มประตู ถัดจากชานชาลาเป็นทางเข้าสู่เครื่องเล่นการท้าทายจากมังกร
ร้านซองโก้ เป็นร้านขายของตลกเพื่อความสนุกสนาน ตั้งอยู่ทางซ้าย นอกจากสินค้าดั้งเดิมแล้ว ร้านนี้ยังขายสินค้าจากร้านเกมกลวิเศษวีสลีย์อีกด้วย อาทิ สนีกโคสโคป หูยาวยืด กล้องโทรทรรศน์ต่อยได้ ยาเสน่ห์ และขนมต่างๆ ที่ฝาแฝดวีสลีย์คิดขึ้นมาทุกชนิด รวมไปถึงของที่ระลึกต่างๆ
ร้านขนมฮันนี่ดุ๊กส์ ร้านนี้ตั้งอยู่ทางซ้ายมือ ขายขนมทุกชนิดที่ปรากฏในหนังสือ อาทิ เยลลี่เม็ดทุกรสของเบอร์ตี้บอตต์ กบช็อกโกแลต ฟีซซิ่งวิสบี้ ขนมฟัดจ์น้ำตาลข้น รวมไปถึงขนมฝีมือแฮกริดอย่างเค้กหิน (ที่ไม่ปรากฏในภาพยนตร์)
ร้านไม้กวาดสามอัน เป็นร้านอาหารเพียงร้านเดียวในสวนสนุกแห่งนี้ ตั้งอยู่ทางซ้ายมือ ขายอาหารทุกชนิด ขนมทุกชนิด รวมถึงบัตเตอร์เบียร์ไร้แอลกอฮอล์และน้ำฟักทอง ที่อยู่ติดกันคือ ร้านหัวหมู ขายเครื่องดื่มที่มีแอลกอฮอล์
รถเข็นบรรทุกบัตเตอร์เบียร์ เป็นจุดให้นักท่องเที่ยวลองชิมบัตเตอร์เบียร์ มีพนักงานกดบัตเตอร์เบียร์ให้
ไปรษณีย์นกฮูก ตั้งอยู่ทางขวามือ เป็นสถานที่ที่นักท่องเที่ยวสามารถส่งไปรษณีย์ไปที่ใดก็ใดในโลก เพียงเขียนที่อยู่ลงบนนั้นและหย่อนลงกล่อง และยังสามารถซื้อเครื่องเขียน แสตมป์ และของที่ระลึกรูปนกฮูกกลับบ้านได้ ส่วน โรงนกฮูก จัดไว้ให้นั่งพักเหนื่อยและเป็นจุดนัดพบ เมื่อมองบนเพดานจะพบนกฮูกนับสิบๆ ตัว ทำท่าทางแบบนกฮูกเหมือนจริง ด้านนอกมีหอนาฬิกาคุกคูนกฮูกไว้สำหรับตรวจสอบเวลาบนนาฬิกา
ร้านโอลลิแวนเดอร์ เป็นเพียงร้านเดียวที่ยกมาจากตรอกไดแอกอน ขายไม้กายสิทธิ์ให้แก่นักท่องเที่ยว โดย "โอลลิแวนเดอร์" จะเป็นผู้ทดสอบคุณว่าเหมาะกับไม้อันไหน เพราะ "ไม้กายสิทธิ์เป็นผู้เลือกพ่อมด" นอกจากนี้ยังขายไม้กายสิทธิ์ของตัวละครต่างๆ เพื่อนักสะสมอีกด้วย
ร้านเดอร์วิสแอนด์แบนเจส ตั้งอยู่ทางขวามือในสุด เป็นร้านขายอุปกรณ์เวทมนตร์ อาทิ สนีกโคสโคป ลูกแก้วเตือนความจำ แว่นตาแยกสี หนังสือปีศาจว่าด้วยปีศาจ รวมไปถึงชุดและอุปกรณ์ควิดดิช ชุดนักเรียนฮอกวอตส์ เครื่องเขียน หนังสือพิมพ์และนิตยสารของโลกพ่อมดแม่มด
การประชาสัมพันธ์

เอลเลน เดเจนาราส นักแสดงหญิงและพิธีกรรายการ The Ellen Show ได้พาเด็กชาย 2 คนชื่ออเล็กซ์กับนิโคลัสเที่ยวชมสวนสนุกแฮร์รี่ พอตเตอร์ ในช่วง Ellen Experiences ต่อมาได้ถูกโพสต์ลงในยูทูป ความยาวประมาณหกนาที
สายการบินเวอร์จิน แอตแลนติก แอร์เวย์ส (ลอนดอน) ได้โปรโมตการท่องเที่ยวในสวนสนุกแฮร์รี่ พอตเตอร์ โดยการติดสติ๊กเกอร์โลโก้ หรือโลโก้เจ็ต (logojet) "โลกมหัศจรรย์ของแฮร์รี่ พอตเตอร์" กับเครื่องบินโบอิ้ง 747-443 ของสายการบินตนเอง
Gimmee Jimmy's Cookie ของสหรัฐอเมริกา เปิดช่องทางส่งเสริมการขาย โดยให้ลูกค้าลุ้นรางวัลไปยูนิเวอร์แซล ออแลนโด้ รีสอร์ต รวมถึงสวนสนุกแฮร์รี่ พอตเตอร์ ซึ่งเป็นรางวัลใหญ่ โดยคุกกี้ทุกๆ หนึ่งปอนด์ที่ซื้อจะได้หนึ่งสิทธิ์ในการลุ้นรางวัล ซึ่งหนึ่งสิทธิ์ไปได้ 2 คน รายได้ทั้งหมดนำเข้ากองทุน Habitat for Humanity, Sarasota, Inc.
ในส่วนของโปรแกรมส่งเสริมการท่องเที่ยว โครงการ "อินฟินิตัส 2010" จัดกิจกรรมพิเศษให้กับแฟนๆ แฮร์รี่ พอตเตอร์ 100 คนเที่ยวชมสวนสนุกแฮร์รี่ พอตเตอร์ ระหว่างวันที่ 15-18 กรกฎาคม พ.ศ. 2553 ส่วน Celebrity Apprentices ได้ทำรายการพิเศษ Muggles and Wizards เพื่อโปรโมตงานเปิดตัวสวนสนุกแห่งนี้ โดยนำแบบจำลอง 3 มิติของสวนสนุกมาให้ชมด้วย
แหล่งข้อมูลอื่น

เว็บไซต์ทางการของสวนสนุกแฮร์รี่ พอตเตอร์
มินิไซต์ของสวนสนุกแฮร์รี่ พอตเตอร์ จากมักเกิ้ลเน็ตดอตคอม เก็บถาวร 2010-04-13 ที่ เวย์แบ็กแมชชีน
เว็บไซต์ของโครงการ "อินฟินิตัส 2010"
พ.ศ. 137

| --- | --- |
ศตวรรษ::  -4  -3  -2
ปี::  134  135  136  137  138  139  140
| --- | --- |
ปฏิทินสุริยคติไทย: 136–137
ปฏิทินกริกอเรียน: 407 BC CDVII BC
Ab urbe condita: 347
สมัยอียิปต์โบราณ: XXVII ราชวงศ์ที่, 119
- ฟาโรห์: ดาไรอัสที่ 2 แห่งเปอร์เซีย, 17
สมัยกรีกโบราณ: 93rd Olympiad, year 2
ปฏิทินอัสซีเรีย: 4344
ปฏิทินศกบาหลี: N/A
ปฏิทินเบงกอล: −1000 – −999
ปฏิทินเบอร์เบอร์: 544
พุทธศักราช: 138
ปฏิทินพม่า: −1044
ปฏิทินไบแซนไทน์: 5102–5103
ปฏิทินจีน: 癸酉年 (ระกาธาตุน้ำ) 2291 หรือ 2084     — ถึง — 甲戌年 (จอธาตุไม้) 2292 หรือ 2085
ปฏิทินคอปติก: −690 – −689
ปฏิทินดิสคอร์เดีย: 760
ปฏิทินเอธิโอเปีย: −414 – −413
ปฏิทินฮีบรู: 3354–3355
ปฏิทินฮินดู: 
 - วิกรมสมวัต: −350 – −349
 - ศกสมวัต: N/A
 - กลียุค: 2695–2696
ปฏิทินโฮโลซีน: 9594
ปฏิทินอิหร่าน: 1028 BP – 1027 BP
ปฏิทินอิสลาม: 1060 BH – 1059 BH
ปฏิทินชวา: N/A
ปฏิทินจูเลียน: N/A
ปฏิทินเกาหลี: 1927
ปฏิทินหมินกั๋ว: 2318 ก่อน ROC 民前2318年
ปฏิทินนานักชาฮี: −1874
ปฏิทินทิเบต: 阴水鸡年 (ธาตุน้ำเพศเมีย-ระกา) −280 หรือ −661 หรือ −1433     — ถึง — 阳木狗年 (ธาตุไม้เพศผู้-จอ) −279 หรือ −660 หรือ −1432
พุทธศักราช 137 ใกล้เคียงกับ ก่อน ค.ศ. 407
เหตุการณ์ > ตามสถานที่ > กรีซ

Thrasybulus นายพลชาวเอเธนส์ ยึดเมือง Abdera และ Thasos คืน
เหตุการณ์ > ตามสถานที่ > ซิซิลี

เฮอร์โมเครตีซ อดีคผู้นำประชาธิปไตยสายกลางแห่งซีรากูซาที่ถูกเนรเทศ ถูกสังหารขณะพยายามนำทัพกลับ Syracuse.
วันเกิด

สปิวซิปัส นักปรัชญาชาวกรีก (เสียชีวิต พ.ศ. 205)
วันถึงแก่กรรม

เฮอร์โมเครตีซ ผู้นำประชาธิปไตยสายกลางแห่งซีรากูซา
ชาวกะเหรี่ยง

บทความนี้เกี่ยวกับชาติพันธุ์ สำหรับความหมายอื่น ดูที่ กะเหรี่ยง (แก้ความกำกวม)
| --- | --- |
ธงสหภาพแห่งชาติกะเหรี่ยงมักใช้แทนชาวกะเหรี่ยง
เด็กหญิงชาวกะเหรี่ยงในชุดพื้นเมือง
ภูมิภาคที่มีประชากรอย่างมีนัยสำคัญ
 พม่า: 3,604,000
 ไทย: 350,000
 สหรัฐ: 215,000
 ออสเตรเลีย: 11,000
 แคนาดา: 6,050
 อินเดีย (หมู่เกาะอันดามัน): 2,500
 สวีเดน: 1,500
ภาษา
ภาษากะเหรี่ยง, ภาษาพม่า, ภาษาไทย
ศาสนา
พระพุทธศาสนานิกายเถรวาท, ศาสนาคริสต์ และนับถือผี
กะเหรี่ยง (กะเหรี่ยงสะกอ: ကညီကလုာ်, ออกเสียง: [kɲɔklɯ]; กะเหรี่ยงโปตะวันตก: ၦဖျိၩ့ဆၨၩ; กะเหรี่ยงโปตะวันออก: ပ်ုဖၠုံဆိုဒ်; พม่า: ကရင်လူမျိုး, ออกเสียง: [kəjɪ̀ɰ̃ lù mjó]) เป็นกลุ่มชาติพันธุ์หนึ่ง มีภาษาพูดเรียกว่าภาษากะเหรี่ยง จัดอยู่ในตระกูลภาษาจีน-ทิเบต อาศัยอยู่มากในรัฐกะเหรี่ยงทางภาคใต้และภาคตะวันออกเฉียงใต้ของประเทศพม่า มีสัดส่วนประมาณร้อยละ 7 ของประชากรประเทศพม่าทั้งหมด ชาวกะเหรี่ยงจำนวนมากอพยพมายังประเทศไทย โดยส่วนใหญ่ตั้งถิ่นฐานบริเวณชายแดนพม่า–ไทย ชาวกะเหรี่ยงจำนวนหนึ่งตั้งถิ่นฐานในหมู่เกาะอันดามันและนิโคบาร์ ประเทศอินเดีย และประเทศอื่น ๆ ในเอเชียตะวันออกเฉียงใต้และเอเชียตะวันออก
ส่วนใหญ่มักสับสนชาวกะเหรี่ยงกับชาวกะยันซึ่งรู้จักกันดีจาการสวมห่วงคอในผู้หญิง ซึ่งพวกเขาเป็นกลุ่มย่อยของกะเหรี่ยงแดง (กะยีนนี) หนึ่งในชนเผ่าที่อาศัยอยู่ในรัฐกะยาของประเทศพม่า
ชาวกะเหรี่ยงนำโดยสหภาพแห่งชาติกะเหรี่ยง (เคเอ็นยู) ได้เข้าร่วมสงครามต่อต้านทหารพม่าตั้งแต่ต้นปี 1949 จุดมุ่งหมายเดิมของเคเอ็นยูคือสถาปนาดินแดนกะเหรี่ยงอิสระที่มีชื่อว่า กอซูเล ทว่านับตั้งแต่ปี 1976 กลุ่มติดอาวุธได้เรียกร้องรัฐบาลกลางในการปกครองตนเองมากกว่าการที่จะแยกเป็นอิสระ กระนั้น ทางเคเอ็นยูยังปฏิเสธคำเชิญให้พูดคุยกับรัฐบาลพม่า
ต้นกำเนิด

ชาวกะเหรี่ยง สื่อถึงกลุ่มชาติพันธุ์หลายกลุ่มที่ไม่ได้มีภาษา วัฒนธรรม ศาสนา หรือลักษณะเฉพาะตัวร่วมกัน อัตลักษณ์รวมชาติพันธุ์กะเหรี่ยงเป็นสิ่งที่เกิดขึ้นใหม่ในคริสต์ศตวรรษที่ 19 โดยชาวกะเหรี่ยงบางส่วนที่เปลี่ยนมานับถือศาสนาคริสต์ และก่อร่างจากนโยบายและแนวปฏิบัติของอาณานิคมอังกฤษ
"Karen" เป็นรูปแผลงอังกฤษจากศัพท์ภาษาพม่าว่า Kayin (ကရင်) ที่ต้นกำเนิดของคำศัพท์ยังไม่ชัดเจน คำนี้อาจเคยเป็นคำเหยียดที่ใช้เรียกกลุ่มชาติพันธุ์ที่ไม่นับถือศาสนาพุทธ หรืออาจมาจากคำว่า Kanyan ซึ่งเป็นชื่อที่อาจมาจากภาษามอญที่แปลว่า อารยธรรมสาบสูญ
จำนวน

ชาวกะเหรี่ยงเป็นกลุ่มชาติพันธุ์ที่มีจำนวนมากเป็นอันดับ 3 ในประเทศพม่า เป็นรองเพียงชาวพม่าและไทใหญ่
ชาวกะเหรี่ยงส่วนใหญ่อาศัยอยู่บนเนินในภูมิภาคภูเขาทางตะวันออกและดินดอนสามเหลี่ยมปากแม่น้ำอิรวดีของประเทศพม่า โดยหลักอยู่ในรัฐกะเหรี่ยง และมีบางส่วนอยู่ในรัฐกะยา, รัฐชานตอนใต้, ภาคอิรวดี, ภาคตะนาวศรี, ภาคพะโค และภาคเหนือกับตะวันตกของประเทศไทย
จำนวนประชากรกะเหรี่ยงทั้งหมดประมาณการยาก โดยสำมะโนพม่าสุดท้ายที่น่าเชื่อถือจัดทำขึ้นใน ค.ศ. 1931
ชาวกะเหรี่ยงส่วนหนึ่งเดินทางออกจากค่ายผู้ลี้ภัยในประเทศไทยเพื่อเดินทางไปยังที่อื่น เช่น ทวีปอเมริกาเหนือ ออสเตรเลีย นิวซีแลนด์ และสแกนดิเนเวีย ใน ค.ศ. 2011 ประชากรกะเหรี่ยงพลัดถิ่นประมาณการว่ามีประมาณ 67,000 คน